Príloha č. 5
[bookmark: _GoBack]Prehľad sťažností občanov na nesprístupnenie programov a niektorých informácií v štátnom jazyku v rozhlasovom a televíznom vysielaní
(sťažnosti doručené Rade pre vysielanie a retransmisiu a ministerstvu kultúry v období od 1. októbra 2013 do 30. septembra 2015)

	
	Vysielateľ
(programová služba)

	Predmet sťažnosti

	1. 
	Markíza – Slovakia, 
spol. s r. o.,
(TV Markíza)
	Občan sa sťažoval, že vysielateľ odvysielal rozprávku pre deti Shrek v českom jazyku, hoci v informácii o jazyku vysielania bola uvedená slovenčina, a to aj napriek tomu, že k filmu existuje kvalitný slovenský dabing. 


	2. 
	MAC TV, s. r. o.,
(JOJ PLUS)
	Občan sa sťažoval, že vysielateľ odvysielal premiéru amerického filmu Stick v českom jazyku. 


	3. 
	RTVS
(Dvojka)
	Občan sa sťažoval, že vysielateľ odvysielal večerníčkovú rozprávku v českom jazyku.


	4. 
	MAC TV, s. r. o.,
(WAU)
	Občan sa sťažoval, že vysielateľ odvysielal program Ty schudni a ty priber! v českom jazyku. 


	5. 
	MAC TV, s. r. o.,
(JOJ PLUS)
	Občan sa sťažoval, že vysielateľ odvysielal program Spravodlivá odplata v českom jazyku bez dabingu alebo titulkov v slovenskom jazyku. 


	6. 
	MAC TV, s. r. o.,
(JOJ)
	Občan sa sťažoval, že vysielateľ v spravodajských reláciách opakovane vysiela časť televíznych správ v českom jazyku.


	7. 
	RTVS
(Dvojka)
	Občan sa sťažoval, že počas priameho prenosu futbalového zápasu boli na obrazovke v čase prerušenia hry zobrazené písomné informácie pre divákov len v cudzom jazyku. 


	8. 
	RTVS
(Rádio FM)
	Občan sa sťažoval, že v rozhlasovom vysielaní sa sústavne vysielajú relácie s rozhovormi, ktorých účastníci hovoria len po anglicky bez prekladu do slovenského jazyka. 


	9. 
	RTVS
(Jednotka)
	Občan sa sťažoval, že vysielateľ odvysielal kreslenú rozprávku Asterix a prekvapenie pre Cézara v pôvodnom znení bez slovenských titulkov. 


	10. 
	RTVS
(Jednotka)
	Občan sa sťažoval, že vysielateľ odvysielal seriál Alpy zhora 7/10 v anglickom jazyku, pričom upozornil, že jednotlivé časti seriálu sa vysielali v anglickom jazyku minimálne tri nedele po sebe. 

	11. 
	MAC TV, s. r. o.,
(JOJ)
	Občan sa sťažoval, že vysielateľ odvysielal premiéru seriálu Stav ohrozenia s českým dabingom. 


	12. 
	MAC TV, s. r. o.,
(JOJ)
	Občan sa sťažoval, že vysielateľ odvysielal 24. sériu seriálu Simpsonovci v českom jazyku bez titulkov alebo dabingu v slovenskom jazyku. 


	13. 
	Radio, a. s.,
(FUN RADIO)
	Občan sa sťažoval, že vysielateľ odvysielal reklamu na obchod s bicyklami, v ktorej boli použité slovné spojenia v cudzom jazyku bez prekladu do slovenského jazyka. 


	14. 
	RTVS

	Občan upozornil na nezabezpečenie slovenského textu v stručnom písomnom obsahu zobrazujúcom sa na obrazovke pri vysielaní filmu so slovenským dabingom.


	15. 
	RTVS

	Občan sa sťažoval na vysielanie viacerých rozprávok v českom jazyku bez zabezpečenia slovenského dabingu.


	16. 
	MAC TV, s. r. o.,
(JOJ PLUS)
	Občan sa sťažoval, že vysielateľ odvysielal seriál Agentúra Jasno v českom jazyku, hoci existuje aj jeho slovenská jazyková verzia. 

